ระเบียบสำนักงานคณะกรรมการอาหารและยาระเบียบสำนักงานคณะกรรมการอาหารและยาว่าด้วยข้อมูลข่าวสารของราชการพ.ศ. ๒๕๕๕ ด้วยพระราชบัญญัติข้อมูลข่าวสารของราชการ พ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้สำนักงานคณะกรรมการอาหารและยา จึงเห็นสมควรปรับปรุงระเบียบสำนักงานคณะกรรมการอาหารและยาเรื่องวิธีปฏิบัติในการขอตรวจดูข้อมูลข่าวสารของราชการของสำนักงานคณะกรรมการอาหารและยาพ.ศ. ๒๕๔๔ เพื่อให้การบริหาร การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานคณะกรรมการอาหารและยามีความครอบคลุมเหมาะสม กับความเปลี่ยนแปลงในปัจจุบัน และเป็นไปด้วยความเรียบร้อย รวดเร็วและมีประสิทธิภาพ ถูกต้องตามพระราชบัญญัติข้อมูลข่าวสารของราชการ พ.ศ. ๒๕๔๐ฉะนั้น อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑สำนักงานคณะกรรมการอาหารและยาจึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบสำนักงานคณะกรรมการอาหารและยา ว่าด้วยข้อมูลข่าวสารของราชการ พ.ศ.๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบสำนักงานคณะกรรมการอาหารและยาเรื่อง วิธีปฏิบัติในการขอตรวจดูข้อมูลข่าวสารของราชการของสำนักงานคณะกรรมการอาหารและยาพ.ศ. ๒๕๔๔บรรดาระเบียบ ข้อบังคับและคำสั่งอื่นใดของสำนักงานคณะกรรมการอาหารและยาในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการพนักงานราชการ ลูกจ้าง และผู้ซึ่งมาช่วยปฏิบัติงานของสำนักงานคณะกรรมการอาหารและยาข้อ ๕ ในระเบียบนี้ข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลของสำนักงานคณะกรรมการอาหารและยาตามกฎหมายว่าด้วยข้อมูลข่าวสารของราชการหน่วยงาน หมายความว่า สำนักกอง กลุ่มในสำนักงานคณะกรรมการอาหารและยาและให้หมายความรวมถึงหน่วยงานอื่นที่อาจจัดตั้งขึ้นใหม่ในสำนักงานคณะกรรมการอาหารและยาผู้ขอรับบริการ หมายความว่าบุคคลธรรมดา นิติบุคคลตามกฎหมาย หน่วยงานราชการ หรือรัฐวิสาหกิจศูนย์บริการข้อมูลข่าวสารของราชการ หมายความว่าศูนย์ให้บริการและประสานงานด้านข้อมูลข่าวสารของราชการของสำนักงานคณะกรรมการอาหารและยาข้อ ๖ ให้เลขาธิการคณะกรรมการอาหารและยารักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้เลขาธิการคณะกรรมการอาหารและยามีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารของราชการ ข้อ ๗ ให้มี คณะกรรมการข้อมูลข่าวสารของราชการ สำนักงานคณะกรรมการอาหารและยา เรียกโดยย่อว่า กข.อย. ประกอบด้วยเลขาธิการคณะกรรมการอาหารและยาเป็นที่ปรึกษา รองเลขาธิการคณะกรรมการอาหารและยาที่ได้รับมอบหมายเป็นประธานกรรมการ ผู้อำนวยการสำนัก ผู้อำนวยการกอง เลขานุการกรม ผู้อำนวยการศูนย์หัวหน้ากลุ่ม เป็นกรรมการ ผู้อำนวยการกองแผนงานและวิชาการเป็นกรรมการและเลขานุการหัวหน้าศูนย์วิทยบริการ เป็นกรรมการและผู้ช่วยเลขานุการนักวิเคราะห์นโยบายและแผนที่ได้รับมอบหมาย เป็นกรรมการและผู้ช่วยเลขานุการข้อ ๘ ให้ กข.อย.มีอำนาจและหน้าที่ ดังต่อไปนี้(๑) กำหนดหลักเกณฑ์และให้คำแนะนำเกี่ยวกับการบริหาร การจัดระบบ การขอการอนุญาตและการบริการข้อมูลข่าวสารของราชการ(๒)พิจารณาวินิจฉัยประเภทข้อมูลข่าวสารของราชการที่อาจไม่ต้องเปิดเผยหรือข้อมูลข่าวสารที่เป็นความลับของราชการ(๓)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่สำนักงานคณะกรรมการอาหารและยาหรือส่งไปยังหอจดหมายเหตุแห่งชาติกรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับการปรับปรุงหรือเชื่อมโยงข้อมูลข่าวสารของราชการกับหน่วยงานต่างๆ ทั้งภายในและภายนอก(๕) พิจารณาวินิจฉัยกรณีที่มีปัญหาอุปสรรคเกี่ยวกับการดำเนินการตามระเบียบนี้และตามกฎหมายว่าด้วยข้อมูลข่าวสารของราชการในส่วนที่เกี่ยวกับสำนักงานคณะกรรมการอาหารและยา(๖) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆที่สอดคล้องและสนับสนุนการปฏิบัติตามพระราชบัญญัติข้อมูลข่าวสารของราชการ พ.ศ.๒๕๔๐ ตามความเหมาะสม พร้อมทั้งมอบหมายอำนาจหน้าที่ให้แก่คณะอนุกรรมการหรือคณะทำงานดังกล่าวได้ตามที่เห็นสมควร(๗) เชิญบุคคลใด ๆมาสอบถามหรือให้คำชี้แจงแสดงความเห็นเกี่ยวกับข้อมูลข่าวสารของราชการ(๘) ดำเนินการอื่นใดตามที่เลขาธิการคณะกรรมการอาหารและยามอบหมายข้อ ๙ การประชุม กข.อย.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงจะเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ๙ มาใช้บังคับแก่การประชุมของคณะอนุกรรมการและคณะทำงานที่ กข.อย. แต่งตั้งโดยอนุโลมข้อ ๑๑ มติของ กข.อย.ให้ถือเป็นยุติ เว้นแต่มีความเห็นเป็นหลายฝ่ายหรือมีเหตุอันสมควรกรณีที่หน่วยงานเจ้าของเรื่องมีความเห็นเป็นอย่างอื่น ให้เสนอเลขาธิการคณะกรรมการอาหารและยาวินิจฉัยต่อไปหมวด ๒การจัดระบบข้อมูลข่าวสารของราชการ ข้อ ๑๒ ให้มีศูนย์บริการข้อมูลข่าวสารของราชการสำนักงานคณะกรรมการอาหารและยา เรียกโดยย่อว่า ศูนย์บริการข้อมูลข่าวสารของราชการ และจัดให้มีเจ้าหน้าที่ประจำศูนย์บริการข้อมูลข่าวสารของราชการเพื่อควบคุมดูแล ตรวจสอบ ติดตาม และประสานงานในการดำเนินการของศูนย์บริการข้อมูลข่าวสารของราชการให้เป็นไปด้วยความเรียบร้อยข้อ ๑๓ ให้หน่วยงานจัดประเภทข้อมูลข่าวสารของราชการที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่น และระเบียบของราชการ และจัดส่งข้อมูลข่าวสารของราชการตามมาตรา ๗และมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ให้ศูนย์บริการข้อมูลข่าวสารของราชการเพื่อรวบรวมและจัดระบบข้อมูลข่าวสารของราชการนั้นไว้ให้ประชาชนเข้าตรวจดูในกรณีที่มีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ ให้นำเสนอ กข.อย. พิจารณาวินิจฉัยตามอำนาจหน้าที่ต่อไปข้อ ๑๔ ในการดำเนินงานตามข้อ ๑๓ให้หน่วยงานจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารของราชการและการอนุญาต ข้อ ๑๕ ผู้ใดประสงค์จะเข้าตรวจดู หรือขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้ยื่นคำขอเป็นหนังสือตามแบบคำขอข้อมูลข่าวสารของราชการสำนักงานคณะกรรมการอาหารและยา ต่อเจ้าหน้าที่ศูนย์บริการข้อมูลข่าวสารของราชการหรือยื่นต่อหน่วยงานที่ครอบครองหรือควบคุมดูแลข้อมูลข่าวสารนั้นในกรณีการขอข้อมูลข่าวสารของราชการจากหน่วยงานโดยตรงให้หน่วยงานที่ให้ข้อมูลข่าวสารของราชการนั้นแจ้งการขอข้อมูลข่าวสารของราชการให้ศูนย์บริการข้อมูลข่าวสารของราชการทราบด้วยข้อ ๑๖ การขอข้อมูลข่าวสารของราชการตามหมายเรียกพยานเอกสารของศาลให้นำเสนอเลขาธิการคณะกรรมการอาหารและยาหรือผู้ได้รับมอบหมายพิจารณาอนุญาตข้อ ๑๗ ข้อมูลข่าวสารของราชการใด หากมีกฎหมายระเบียบอื่น หรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาต จะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด ๔การบริการข้อมูลข่าวสารของราชการ ข้อ ๑๘ ให้หน่วยงานรวบรวมจัดเตรียมและจัดให้มีข้อมูลข่าวสารของราชการที่ดำเนินการเสร็จแล้วและอยู่ในความรับผิดชอบเพื่อเผยแพร่ให้ประชาชนตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารของราชการดังกล่าวตามกฎหมายว่าด้วยข้อมูลข่าวสารของราชการข้อ ๑๙ ข้อมูลข่าวสารของราชการที่อยู่ระหว่างดำเนินการให้ถือปฏิบัติตามข้อ ๑๘ โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือผู้มีอำนาจอนุญาตพิจารณาเห็นว่าเป็นเรื่องที่ไม่ต้องเปิดเผยข้อ ๒๐ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามประกาศคณะกรรมการข้อมูลข่าวสารของราชการ เรื่องการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ ลงวันที่ ๗ พฤษภาคมพ.ศ. ๒๕๔๒การรับรองสำเนาข้อมูลข่าวสารของราชการตามวรรคหนึ่งให้ข้าราชการที่รับผิดชอบข้อมูลข่าวสารของราชการนั้น ตั้งแต่ระดับ ๓หรือเทียบเท่าขึ้นไป เป็นผู้รับรองโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจนข้อ ๒๑ รายได้จากการเรียกค่าธรรมเนียมตามข้อ๒๐ ให้ปฏิบัติตามระเบียบของราชการข้อ ๒๒ การปฏิบัติเกี่ยวกับการบริการข้อมูลข่าวสารของสำนักงานคณะกรรมการอาหารและยาที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการกำหนดหมวด ๕สถานที่บริการข้อมูลข่าวสารของราชการ ข้อ ๒๓ ให้ศูนย์วิทยบริการ กองแผนงานและวิชาการจัดสถานที่บริการข้อมูลข่าวสารของราชการ โดยมีอำนาจและหน้าที่ดังต่อไปนี้(๑)เป็นศูนย์บริการข้อมูลข่าวสารของราชการของสำนักงานคณะกรรมการอาหารและยา การติดต่อเพื่อขอรับข้อมูลข่าวสารของราชการหรือให้คำแนะนำในการติดต่อกับหน่วยงานของรัฐ(๒) ดำเนินการตามมติคณะรัฐมนตรีที่เกี่ยวข้องกับพระราชบัญญัติข้อมูลข่าวสารของราชการพ.ศ. ๒๕๔๐ ในเรื่องการเปิดเผยข้อมูลข่าวสารของราชการ(๓) ให้บริการข้อมูลข่าวสารของราชการแก่ผู้ขอรับบริการในการเข้าตรวจดู ศึกษาค้นคว้า เผยแพร่ รวมทั้งจัดทำสำเนาข้อมูลข่าวสารของราชการ(๔) ประสานการดำเนินงานตามพระราชบัญญัติข้อมูลข่าวสารของราชการ พ.ศ.๒๕๔๐ กับสำนักงานคณะกรรมการข้อมูลข่าวสารของราชการ สำนักงานปลัดสำนักนายกรัฐมนตรี(๕) ดำเนินงานอื่นใดตามที่ กข.อย. มอบหมายประกาศณ วันที่ ๒๒ ตุลาคม พ.ศ. ๒๕๕๕บุญชัยสมบูรณ์สุขเลขาธิการคณะกรรมการอาหารและยาปริยานุช/ผู้จัดทำ๒๗ พฤศจิกายน๒๕๕๕ณัฐพร/ผู้ตรวจ๒๗ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๗๗ ง/หน้า ๑๒/๒๓ พฤศจิกายน ๒๕๕๕